Noodtoestand in Australië weens brandeBrande woed in Australië. (Foto: Darren Pateman/ AP) Australië het ŉ noodtoestand verklaar weens verwoestende brande wat sedert Vrydag in Canberra woed. Minister David Elliott sê inwoners kan moontlik vandeesweek die gevaarlikste bosbrande nog ooit beleef. Brande in Canberra het reeds sedert Vrydag drie lewens geëis, 150 wonings verwoes en meer as 970 000 ha woude en landbougrond afgebrand. Dokters en paramedici het reeds meer as 100 mense behandel vir beserings wat met die brande verband hou, het die ambulanskommissaris Dominic Morgan gesê. Brande het Maandag nege huise in Queensland verwoes en die lug in Brisbane en aangrensende sted erg besiedeel. Daar word boonop voorspel dat Brandtoestande Dinsdag sal vererger. Weens dié brandrisiko het die regereing aangekondig dat 367 skole en tegniese kolleges Dinsdag gesluit sal wees. Intussen staan Australiese militêre personeel 1500 brandbestryders by terwyl hulle 60 brande in Canberra probeer blus. Gevaarlike brande word ook Dinsdag verwag in Sydney en die Hunter Valley-omgewing. Die week-lange noodtoestand gee die brandweer beheer om hulpbronne en ander regeringsinstellings aan te wend soos hulle goed dink. Die Australiese vuurseisoen het vanjaar vroeër as gewoonlik begin, ná ŉ buitengewone warm en droë winter. Australië is die droogste kontinent, naas Antarktika en wetenskaplikes sê Australië is daarom besonders vatbaar vir uiterste weerstoestande wat verband hou met klimaatsverandering.